Медаль «За вызваленне Пальміры»

**Медаль «За вызваленне Пальміры»** () — ведамасная ўзнагарода Міністэрства абароны Расійскай Федэрацыі. Заснавана загадам міністра абароны ад 14 мая 2016 года № 273 у сувязі з вызваленнем сірыйскага горада Пальміры.

## Палажэнне аб медалі 
Медалём узнагароджваюцца:
* вайскоўцы Узброеных сіл Расійскай Федэрацыі, якія непасрэдна ўдзельнічалі ў баявой аперацыі па вызваленні Пальміры;
* вайскоўцы і асобы грамадзянскага персаналу ўзброеных сіл, якія прынялі ўдзел у арганізацыі і забеспячэнні баявой аперацыяй па вызваленні Пальміры і кіраўніцтве ёю;
* іншыя грамадзяне Расійскай Федэрацыі, замежныя грамадзяне, якія аказалі садзейнічанне аперацыі.

Сама медаль (стужка медаля) носіцца на левым баку грудзей.

## Апісанне медаля 
Медаль зроблены з металу залацістага колеру, мае форму кола дыяметрам 32 мм з выпуклым борцікам з абодвух бакоў.

На адным баку медаля: рэльефная аднакаляровыя выява ўзыходзячага сонца, абрамленага рэльефнымі надпісамі: зверху па коле — «*ЗА ОСВОБОЖДЕНИЕ*» (), знізу — «*ПАЛЬМИРЫ*» (). У ніжняй частцы медаля малюнак аліўкавых галін, перавязаных стужкай. На адваротным баку медаля: у цэнтры — рэльефная аднакаляровая выява эмблемы міністэрства абароны РФ (увянчаны каронай двухгаловы арол з распасцёртымі крыламі; у правай лапе птушкі — меч, у левай — дубовы вянок, на грудзях арла — трохкутны, выцягнуты дадолу шчыт, у полі шчыта — вершнік, які б’е дзідай дракона), па крузе — рэльефны надпіс: у верхняй частцы — «МИНИСТЕРСТВО ОБОРОНЫ» (), у ніжняй частцы — «РОСИЙСКОЙ ФЕДЕРАЦИИ» ().

Медаль пры дапамозе вушка і кальца злучаецца з пяцікутнай калодкай, абцягнутай шаўковай муаравай стужкай шырынёй 24 мм. З правага краю стужкі аранжавая паласа шырынёй 10 мм, абрамленая чорнай паласой шырынёй 2 мм, лявей — жоўтая паласа шырынёй 10 мм, абрамленая справа чырвонай паласой шырынёй 2 мм.

## Семантыка 
Элементы медаля сімвалізуюць:
* сонца (сімвал святла, жыцця, адраджэння), аліўкавыя галіны (сімвал міру, міралюбнасці) — вызваленне і вяртанне Пальміры да мірнага жыцця;
* эмблема міністэрства абароны РФ і аранжавая паласа стужкі медалі, абрамленая чорнай паласой, — прыналежнасць медалі да сістэмы знакаў адрознення Узброеных сіл Расіі;
* жоўтая (сімвал сонца, багацця, росквіту) і чырвоная (сімвал сілы, мужнасці, доблесці) паласы стужкі медалі — прызначэнне медалі для ўзнагароджання ваеннаслужачых, асоб грамадзянскага персаналу, іншых і замежных грамадзян, якія аказалі садзейнічанне.

## Вядомыя ўзнагароджаныя 
**Медаль «За вызваленне Пальміры» ўдастоены:**
За канцэрт, які адбыўся ў вызваленай сірыйскай Пальміры 5 мая 2016 года:
* Валерый Гергіеў — дырыжор сімфанічнага аркестра Марыінскага тэатра;
* яго музыкі: Сяргей Ралдугін і Павел Мілюкоў.
**Узнагароджаныя другім варыянтам медаля «За вызваленне Пальміры»**:
* Аляксандр Лапін — генерал-лейтэнант, начальнік штаба групоўкі войск (сіл) РФ у Сірыйскай Арабскай Рэспубліцы;
* Сухель Аль-Хасан — брыгадны генерал сірыйскай арміі, удзельнік узброенага канфлікту ў Сірыі;
За мужнасць, праяўленую пры вызваленні Пальміры, медалямі ўзнагароджаны шэраг вайскоўцаў брыгады спецаперацый «Тыгр»:
* камандуючы палкоўнік Хасан Сухейл, 
* вайскоўцы: Фуад Хамудзі і Хабіб Фаісал.

Файл:Медаль «За освобождение Пальмиры» (Россия-Сирия).png|Другі варыянт медаля
Файл:Медаль «За освобождение Пальмиры» (лента).png|Другі варыянт стужкі

## Гл. таксама 
* Медаль «Удзельніку ваеннай аперацыі ў Сірыі»
* Медаль «За размініраванне Пальміры»

## Літаратура 
* Олег Сыромятников. Медали министерства обороны РФ за Сирию // Петербургский коллекционер : журнал. — 2016. — № 4 (96). — С. 96—100.

Катэгорыя:З’явіліся ў 2016 годзе
Катэгорыя:Ваенная аперацыя Расіі ў Сірыі
Катэгорыя:Ведамасныя ўзнагароды Расійскай Федэрацыі
Катэгорыя:Узнагароды паводле алфавіта